K O R R A L D U S

Haapsalu,				22. august 2007 nr 580

Tänavapoolsete piirdeaedade korrastamiseks
toetuse eraldamine (Vaba 3, Haapsalu)

Võttes aluseks Hillar Lillese 13.08.2007 taotluse ning juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3, haldusmenetluse seadusest ja Haapsalu Linnavalitsuse 14.03.2007 määrusega nr 11 kinnitatud “Haapsalu muinsuskaitseala ja miljööväärtuslike alade kinnistute tänavapoolsete piirdeaedade korrastamiseks/uuendamiseks toetuse andmise kord” Haapsalu Linnavalitsus

k o r r a l d a b :

1.	Kompenseerida linna Muinsuskaitse eelarvest (08207)  Hillar Lillese piirdeaia korrastamiseks tehtud kulutused esitatud kuludokumentide alusel summas 14 275 (neliteist tuhat kakssada seitsekümmend viis) krooni.
2.	Korraldus avalikustada väljapanekuga linnavalitsuse fuajees.
3.	Korraldus teha teatavaks aselinnapeale (T. Hein) ja raamatupidamisele (I. Salus) korralduse koopia üleandmisega allkirja vastu,  Hillar Lilles’ele koopia saatmisega posti teel (Vaba 3, 90502 Haapsalu).
4.	Raamatupidamisel (I.Salus) kanda korralduse alusel punktis 1 nimetatud summa üle Hillar Lillese arvelduskontole.
5.	Korraldus jõustub teatavakstegemisest.
6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea				Erko Kalev
				Linnasekretär